Terms of Endearment (1983) is glo die rol waaroor hy die grootste berou gehad het. Die rol van Garrett Breedlove is spesiaal vir hom geskryf, maar hy het ’n mondelingse ooreenkoms vir die fliek Stroker Ace aangegaan. Jack Nicholson het die rol gekry en Burt het later oor homself gesê: "Daar is geen toekennings in Hollywood vir iemand wat ’n stommerik is nie.”
Oor Marlon se teësin in hom het Burt gesê hy het gevlei gevoel dat Marlon ontsteld was. In ’n ironiese kinkel is Burt verskeie kere oorgesien omdat hy te veel soos Marlon gelyk het, en dit het tot sy kenmerkende snor gelei!